ddrg/super_eurlex huggingface dataset:
A Tanács határozata

(1995. december 18.)

az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodás megkötéséről

(95/570/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával és 228. cikkének (4) bekezdésével,

tekintettel a Bizottság ajánlására,

mivel a Tanács 1995. szeptember 25-én felhatalmazta a Bizottságot, hogy a Közösség nevében megállapodásokat kössön az Amerikai Államok Szervezetének tagállamaival, de mindenekelőtt a Cartagenai Megállapodás tagállamaival a prekurzorok és vegyi anyagok ellenőrzéséről; mivel a Bizottság e felhatalmazás alapján 1995. november 13-án lezárta a Perui Köztársasággal folytatott tárgyalásokat;

mivel az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodást jóvá kell hagyni;

mivel helyénvaló, hogy a Tanács felhatalmazza a Bizottságot, hogy a Tanács által kijelölt különbizottsággal konzultálva a Közösség nevében jóváhagyja azokat a módosításokat, amelyeket a megállapodás értelmében a közös ellenőrző csoportnak el kell fogadnia; mivel e felhatalmazást a megállapodás mellékleteinek módosítására kell korlátozni, feltéve, hogy az olyan anyagokra vonatkozik, amelyekre a prekurzorokra és vegyi anyagokra vonatkozó közösségi jogszabályok már kiterjednek,

A KÖVETKEZŐKÉPPEN HATÁROZOTT:

1. cikk

Az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására jogosult személyt.

3. cikk

A megállapodás 12. cikkében előírt okiratot a Közösség nevében a Tanács elnöke helyezi letétbe [1].

4. cikk

(1) A tagállamok képviselőinek támogatásával a Közösséget a Bizottság képviseli a megállapodás 9. cikkében előírt közös ellenőrző csoportban.

(2) A Bizottság felhatalmazást kap, hogy a Közösség nevében jóváhagyja a megállapodás mellékleteinek a közös ellenőrző csoport által a megállapodás 10. cikkében megállapított eljárással összhangban elfogadott módosításait.

A Bizottságot e feladatában a Tanács által kijelölt különbizottság segíti, amelynek feladata egy közös álláspont kialakítása.

(3) A (2) bekezdésben említett felhatalmazást olyan anyagokra kell korlátozni, amelyekre a kábítószer-prekurzorokra és vegyi anyagokra vonatkozó megfelelő közösségi jogszabályok már kiterjednek.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1995. december 18-án.

a Tanács részéről

az elnök

J. Borrell Fontelles

[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1995. december 18.)

az Európai Közösség és a Bolíviai Köztársaság közötti, a kábítószerek és pszichotróp anyagok tiltott előállításához gyakran használt prekurzorokról és vegyi anyagokról szóló megállapodás megkötéséről

(95/567/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére a 228. cikk (2) bekezdés első mondatával és a 228. cikk (4) bekezdésével összefüggésben,

tekintettel a Bizottság ajánlására,

mivel 1995. szeptember 25-én a Tanács felhatalmazta a Bizottságot, hogy a Közösség és az Amerikai Államok Szervezetének tagállamai közötti, az prekurzorokról és a vegyi anyagokról szóló megállapodás megkötésére irányuló tárgyalásokat lefolytassa, elsődlegesen a Cartagenai Megállapodásban részes államokkal; mivel a Bizottság a fenti felhatalmazás alapján 1995. november 13-án a Bolíviai Köztársasággal befejezte a tárgyalásokat;

mivel indokolt az Európai Közösség és a Bolíviai Köztársaság közötti, a kábítószerek és pszichotróp anyagok tiltott előállításához gyakran használt prekurzorokról és vegyi anyagokról szóló megállapodás jóváhagyása;

mivel helyénvaló, hogy a Tanács felhatalmazza a Bizottságot, hogy az általa kijelölt különbizottsággal konzultálva a Közösség nevében jóváhagyja azokat a módosításokat, amelyeket a megállapodás előírásai szerint a közös ellenőrzési csoport fogad el; mivel e felhatalmazásnak a prekurzorokról és vegyi anyagokról szóló közösségi jogszabályokban már szabályozott anyagokat illetően a megállapodás mellékleteinek módosítására kell korlátozódnia,

A KÖVETKEZŐKÉPPEN HATÁROZOTT:

1. cikk

Az Európai Közösség és a Bolíviai Köztársaság közötti, a kábítószerek és pszichotrop anyagok tiltott előállításához gyakran használt prekurzorokról és vegyi anyagokról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására jogosult személyt.

3. cikk

A megállapodás 12. cikkében előírt okiratot a Közösség nevében a Tanács elnöke helyezi letétbe [1].

4. cikk

(1) A tagállamok képviselőinek támogatásával a Közösséget a Bizottság képviseli a megállapodás 9. cikkében előírt közös nyomon követési csoportban.

(2) A Bizottság felhatalmazást kap, hogy a megállapodás 10. cikkében előírt eljárásnak megfelelően, a Közösség nevében jóváhagyja a megállapodás mellékleteinek a közös ellenőrzési csoport által elfogadott módosításait.

A Bizottságot e feladatának teljesítésében a Tanács által kijelölt és a közös álláspont kialakításával megbízott különbizottság segíti.

(3) A (2) bekezdésben említett felhatalmazás azokra az anyagokra korlátozódik, amelyeket a kábítószer-prekurzorokról és vegyi anyagokról szóló közösségi jogszabályok már szabályoznak.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1995. december 18-án.

a Tanács részéről

az elnök

J. Borrell Fontelles

[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 95/524/EK határozata

(1995. december 5.)

a közösségi halászhajók helyzetének folyamatos figyelését célzó bizonyos kísérleti projektek megvalósítási határideje és a megvalósítási költségekhez való közösségi hozzájárulás tekintetében a 2847/93/EGK rendelet és a 89/631/EGK határozat módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a közös halászati politikára alkalmazandó ellenőrző rendszer létrehozásáról szóló, 1993. október 12-i 2847/93/EGK rendelet [3] 3. cikkének (2) bekezdésében elrendelt, a közösségi halászhajók helyzetének folyamatos földi vagy műholdas figyelését célzó kísérleti projektek megvalósítása késedelmet szenved, és emiatt egyes tagállamok a szóban forgó határidő meghosszabbítását kérték;

mivel e tagállamoknak további időt kell adni projektjeik befejezésére, hogy azok a lehető legnagyobb haszonnal járhassanak;

mivel ennek megfelelően azt az időpontot is el kell halasztani, amelyen a Tanács a 2847/93/EGK rendelet 3. cikkének (1) bekezdésében említett, a halászhajók pozíciójának folyamatos figyelését végző rendszer alkalmazásáról dönt;

mivel ahhoz, hogy a szóban forgó tagállamok ennek következtében módosíthassák a kísérleti projektek megvalósítására vonatkozó költségterveiket, ugyancsak módosítani kell a halállományok megőrzését és hasznosítását célzó közösségi rendszernek való megfelelés érdekében az egyes tagállamok által ráfordított költségekhez nyújtott közösségi hozzájárulásról szóló 1989. november 27-i 89/631/EGK tanácsi határozat [4] 2a. cikkének (2) bekezdésében rögzített határidőt, valamint a fent említett kísérleti projektek megvalósítása során felmerült kiadások térítési igényeinek benyújtására megállapított határidőt,

ELFOGADTA EZT A HATÁROZATOT:

1. cikk

A 2847/93/EGK rendelet a következőképpen módosul:

1. a 3. cikk (1) bekezdésében az "1996. január 1." időpont helyébe az "1996. július 1." időpont lép;

2. a 3. cikk (2) bekezdésében az "1995. június 1." időpont helyébe az "1995. december 31." időpont lép.

2. cikk

A 89/631/EGK rendelet a következőképpen módosul:

1. a 2a. cikk (2) bekezdésében az "1995. június 1." időpont helyére az "1995. december 31." időpont kerül;

2. az A melléklet 4. bekezdésében az "1995. október 1." időpont helyébe "1996. április 30." időpont lép.

3. cikk

Ennek a határozatnak a tagállamok a címzettjei.

Kelt Brüsszelben, 1995. december 5-én.

a Tanács részéről

az elnök

J. A. Griñán

[1] HL C 313., 1995.11.24., 6. o.

[2] HL C 308., 1995.11.20.

[3] HL L 261., 1993.10.20., 1. o.

[4] HL L 364., 1989.12.14., 64. o. A legutóbb a 94/207/EK határozattal (HL L 101., 1994.4.20., 9. o.) módosított határozat.

--------------------------------------------------
A Bizottság határozata

(1995. május 30.)

a ragadós száj- és körömfájás elleni védekezésre irányuló egyes készenléti tervek jóváhagyásáról szóló 93/455/EGK határozat módosításáról

(EGT vonatkozású szöveg)

(95/194/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a száj- és körömfájás elleni védekezésre irányuló közösségi intézkedések bevezetéséről szóló 85/511/EGK irányelvet, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló 64/432/EGK irányelvet és a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló 72/462/EGK irányelvet [1] módosító, 1990. június 26-i 90/423/EGK tanácsi irányelvre és különösen annak 5. cikke (4) bekezdésére,

mivel a Bizottság már a 90/423/EGK tanácsi irányelv 5. cikkének alkalmazásában [2] a száj- és körömfájás elleni védekezés készenléti tervének kidolgozásakor alkalmazandó kritériumok megállapításáról szóló, 1991. január 8-i 91/42/EGK bizottsági határozatban megállapította a száj- és körömfájás elleni védekezés készenléti tervének kidolgozásakor alkalmazandó kritériumokat;

mivel Hollandia jóváhagyásra terjesztette be nemzeti készenléti terveit; mivel vizsgálat után ezek a tervek lehetővé teszik a kívánt célkitűzés elérését, és teljesítik a 91/42/EGK határozatban megállapított összes kritériumot;

mivel bizonyos tagállamok biztonsági terveit a száj- és körömfájás elleni védekezésre irányuló egyes készenléti tervek jóváhagyásáról szóló, 1993. július 23-i 93/455/EGK bizottsági határozat [3] jóváhagyta; mivel ezért szükséges az említett határozat módosítása;

mivel az ebben a határozatban foglalt rendelkezések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/455/EGK határozat a következők szerint módosul:

"Hollandia" bekerül a mellékletbe.

2. cikk

Ennek a határozatnak a tagállamok a címzettjei.

Kelt Brüsszelben, 1995. május 30-án.

a Bizottság részéről

Franz Fischler

a Bizottság tagja

[1] HL L 224., 1990.8.13., 13. o.

[2] HL L 23., 1991.1.29., 29. o.

[3] HL L 213., 1993.7.23., 20. o.

--------------------------------------------------
A Bizottság 95/98/EK határozata

(1995. március 13.)

Svédországnak a Newcastle-betegség tekintetében vakcinázást nem folytató státusának létrehozásáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/593/EGK tanácsi irányelvre [1] és különösen annak 12. cikke (2) bekezdésére,

mivel több mint egy éve megtiltották Svédországban a baromfinak a Newcastle-betegség elleni oltását;

mivel Svédországban a tenyészállat-állományokat évente legalább egyszer megvizsgálják a Newcastle-betegség esetleges előfordulása tekintetében; mivel a gazdaságokban nem található Newcastle-betegség ellen beoltott baromfi;

mivel a Newcastle-betegség helyzetének figyelembevételével célszerű Svédország státusát meghatározni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Svédország eleget tesz a 90/539/EGK irányelv 12. cikkének (2) bekezdésében rögzített feltételeknek.

2. cikk

Ennek a határozatnak a tagállamok a címzettjei.

Kelt Brüsszelben, 1995. március 13-án.

a Bizottság részéről

Franz Fischler

a Bizottság tagja

[1] HL L 303., 1990.10.31., 6. o.

--------------------------------------------------
A Bizottság határozata

(1995. október 16.)

a húskészítmények Közösségbe történő behozatalára feljogosított namíbiai köztársaságbeli létesítmények jegyzékéről

(EGT vonatkozású szöveg)

(95/427/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 4. cikke (1) bekezdésére,

(1) mivel a harmadik országok létesítményei csak abban az esetben jogosultak húskészítmények Közösségbe történő exportjára, ha megfelelnek a 72/462/EGK irányelvben megállapított általános és egyedi feltételeknek;

(2) mivel a 72/462/EGK irányelv 4. cikkének (3) bekezdésével összhangban a Namíbiai Köztársaság továbbította egy, a Közösségbe történő exportra jogosult létesítmény adatait;

(3) mivel a Közösség egy helyszíni vizsgálata megmutatta, hogy a létesítmény higiéniai állapota kielégítő és ennek következtében felkerülhet azon létesítmények első jegyzékére, amely létesítményekből engedélyezhető a hús behozatala;

(4) mivel a melléklet jegyzékében szereplő létesítmény húskészítményeinek behozatala továbbra is a már megállapított rendelkezések, a Szerződés általános rendelkezései és különösen az egyéb közösségi állat-egészségügyi, különösen az állat-egészségügyi védekezéssel összefüggő rendeletek tárgyát képezi;

(5) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A Namíbiai Köztársaságban lévő, a mellékletben feltüntetett létesítményt feljogosítják húskészítményeknek a Közösségbe történő exportálására.

(2) A létesítményből történő behozatal továbbra is a máshol megállapított közösségi állat-egészségügyi rendelkezések és különösen az állat-egészségügyi védekezésre vonatkozó rendelkezések tárgyát képezi.

2. cikk

Ennek az irányelvnek a tagállamok a címzettjei.

Kelt Brüsszelben, 1995. október 16-án.

a Bizottság részéről

Franz Fischler

a Bizottság tagja

[1] HL L 302., 1972.12.31.,28. o.

--------------------------------------------------

MELLÉKLET

LÉTESÍTMÉNYEK JEGYZÉKE

Jóváhagyás száma | Létesítmény | Cím |

22 | Meat Corporation of Namibia Ltd. | Windhoek |

--------------------------------------------------
A Bizottság határozata

(1995. február 20.)

a friss hús Közösségbe történő behozatalára feljogosított, Macedónia Volt Jugoszláv Köztársaságban található létesítmények jegyzékéről

(EGT vonatkozású szöveg)

(95/45/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 4. cikkének (1) bekezdésére és 18. cikke (1) bekezdésének a) és b) pontjára,

mivel harmadik országban található létesítményből csak akkor engedélyezhető friss hús Közösségbe történő kivitele, ha az eleget tesz az említett irányelvben megállapított általános és különleges feltételeknek;

mivel a 72/462/EGK irányelv 4. cikkének (3) bekezdésével összhangban Macedónia Volt Jugoszláv Köztársaság benyújtotta a Közösségbe történő kivitel tekintetében engedélyezett létesítmények jegyzékét;

mivel a közösségi helyszíni ellenőrzések azt mutatták, hogy az említett létesítmények megfelelő higiéniai biztosítékokat nyújtanak, és így fel lehet venni azokat az első, az említett irányelv 4. cikkének (1) bekezdésével összhangban összeállított olyan létesítmények jegyzékébe, amelyekből friss hús behozatala engedélyezhető;

mivel az e határozat mellékletében található jegyzékben feltüntetett létesítményekből származó friss hús behozatalára továbbra is vonatkoznak a korábban megállapított rendelkezések, a Szerződés általános rendelkezései és különösen az egyéb közösségi állat-egészségügyi szabályozás, különösen az egészségvédelem tekintetében;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A mellékletben felsorolt, Macedónia Volt Jugoszláv Köztársaságban található létesítményekből engedélyezik a friss hús Közösségbe történő kivitelét.

(2) E létesítményekből történő behozatalra továbbra is vonatkoznak a Közösség más jogszabályokban megállapított állat-egészségügyi rendelkezései, különösen az egészségvédelem tekintetében.

2. cikk

Ennek a határozatnak a tagállamok a címzettjei.

Kelt Brüsszelben, 1995. február 20-án.

a Bizottság részéről

Franz Fischler

a Bizottság tagja

[1] HL L 302., 1972.12.31., 28. o.

--------------------------------------------------

MELLÉKLET

A LÉTESÍTMÉNYEK JEGYZÉKE

Jóváhagyási szám | Létesítmény/cím | Kategória | SR |

SL | CP | CS | B | S/G | P | SP |

1 | KOKO "GODEL" AD, Skopje | × | | | | × | | |

2 | AD ZIK "KUMANOVO", Kumanovo | × | | | | × | | | |

3 | KLANICA "KOMERC", Prilep | × | | | | × | | | |

4 | AD ZIK "CRVENA ZVEZDA" DOO Klanica so ladilnik, Stip | × | | | | × | | | |

5 | ADMS ZIK "STRUMICA" DOO "Mosa Pijade", Strumica | × | | | | × | | | |

6 | OP "GORNI POLOG", Gostivar | × | | | | × | | | |

7 | DOO "STOKOKOMERC", Bitola | × | | | | × | | | |

9 | AD "MALINA", Kriva Palanka | × | | | | × | | | |

--------------------------------------------------
A Bizottság határozata

(1995. július 24.)

a lófélék spermájának kereskedelmében használatos állat-egészségügyi bizonyítványminta meghatározásáról

(EGT vonatkozású szöveg)

(95/307/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 11. cikke (2) bekezdésére,

mivel a lófélék spermája kereskedelmével kapcsolatos követelményeket a 92/65/EGK tanácsi irányelvben állapították meg; mivel ezért a lovak friss, hűtött vagy fagyasztott spermájának kereskedelmében használatos állat-egészségügyi bizonyítványmintát ezen irányelv követelményeinek megfelelően kell meghatározni;

mivel a lófélék bizonyos fertőző betegségei a sperma útján is átvihetők; mivel ezért különös vizsgálati programoknak megfelelően végrehajtott, meghatározott állat-egészségügyi vizsgálatok szükségesek az ilyen betegségek azonosítására, amelyek tükrözik a donor mének mozgását a spermagyűjtési időszak előtt és alatt;

mivel a 92/65/EGK irányelv mellékleteit a lófélék spermája, petesejtjei és embriói tekintetében módosító 95/176/EK határozatot 1995. október 1-jétől kell alkalmazni; mivel ezért ugyanezen időponttól a lófélék spermájának kereskedelméhez állatorvosi bizonyítványokat kell alkalmazni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok biztosítják, hogy csak olyan lovaktól származó spermát küldenek egyik tagállam területéről a másik területére, amelyet a szállítás alatt egy – a mellékletben található mintának megfelelően kitöltött – egészségügyi bizonyítvány kísér.

2. cikk

Ezt a határozatot 1995. október 1-jétől kell alkalmazni.

3. cikk

A határozatnak a tagállamok a címzettjei.

Kelt Brüsszelben, 1995. július 24-én.

a Bizottság részéről

Franz Fischler

a Bizottság tagja

[1] HL L 117., 1995.5.24., 23. o.

[2] HL L 268., 1992.9.14., 54. o.

--------------------------------------------------

MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság határozata

(1995. november 9.)

a sertések petesejtjeinek és embrióinak Közösségen belüli kereskedelmében használatos bizonyítványminta meghatározásáról

(EGT vonatkozású szöveg)

(95/483/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló 92/65/EGK tanácsi irányelvre [1] és különösen annak 11. cikke (3) bekezdése negyedik francia bekezdésére és harmadik francia bekezdésére,

mivel a 92/65/EGK irányelv megállapítja a sertések petesejtjeinek és embrióinak kereskedelmére irányadó állat-egészségügyi követelményeket;

mivel meg kell határozni az ilyen kereskedelemben használatos bizonyítványmintát;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A sertések petesejtjeit és embrióit másik tagállamba történő szállításukkor a mellékletben bemutatott mintának megfelelő egészségügyi bizonyítvány kíséri.

2. cikk

Ezt a határozatot 1996. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1995. november 9-én.

a Bizottság részéről

Franz Fischler

a Bizottság tagja

[1] HL L 268., 1992.9.14., 54. o.

--------------------------------------------------

MELLÉKLET

+++++ TIFF +++++

--------------------------------------------------